Министерство на младежта и спорта на България

Министерство на младежта и спорта (ММС) е българска държавна институция с ранг на министерство, която отговаря за държавните и обществените спортни организации в страната, както и провеждането на проправителствена пропаганда и военна подготовка сред децата и младежите. Сградата на ММС (известна като Спортната палата) се намира на бул. „Васил Левски“ на кръстовището с ул. „Гурко“. История Върховният комитет за физическа култура и спорт е създаден през декември 1947 г. като подчинено на Министерския съвет учреждение. Той има за цел да ръководи държавните и обществените спортни организации в страната, както и да провежда проправителствена пропаганда и военна подготовка сред децата и младежите. В ръководството му участват със свои представители няколко министерства и казионни обществени организации. През 1968 г. комитетът е преобразуван в Комитет за младежта и спорта (КМС), като до 1971 г. има ранг на министерство. Негов председател по право е първият секретар на Централния комитет на Димитровския комунистически младежки съюз. КМС е закрит през 1976 г. В 85-ото правителство министерството е възстановено с министър Васил Иванов-Лучано, както и в 87-ото правителство с министър Свилен Нейков. Функции ММС изготвя национални стратегии, национални и годишни програми за развитие на младежта и спорта. То осъществява надзор върху дейността на спортните организации за спазването на Закона за младежта и спорта. Съвместно със спортните федерации и с Българския олимпийски комитет министерството осъществява финансирането на програма за подготовка и участие на българските спортисти на олимпийски игри. България е домакин на множество престижни турнири, европейски и световни първенства по различни видове спорт. От името на държавата министерството периодично стимулира с различни награди спортисти, спортни специалисти и деятели, както и млади таланти в различни сфери на обществения живот. Особено внимание се отделя на развитието на спорта в училище и спорта в свободното време на децата и младежите, като една от най-добрите алтернативи на престъпността и наркоманиите. Министерството подпомага координацията и провеждането на Ученическите и Общостудентските игри и състезания, както и други младежки спортни дейности. Приоритет в дейността на министерството са превенцията и контрола върху употребата на допинг в спорта, както и борбата против насилието и хулиганските прояви в спорта. Министерството управлява спортните обекти и съоръжения държавна собственост, предоставени на ММС от Министерския съвет и формира стратегията за развитието на материално-техническата база за физическо възпитание, спорт и социален туризъм. Министерството поддържа: Публичен регистър на спортните обекти и обектите за социален туризъм, информационен масив за обществено ползване, съставен от документи на хартиен носител и електронна база данни, който съдържа формите на собственост, вида и функционалното предназначение на спортните обекти и обектите за социален туризъм в страната Национален регистър на спортните организации – информационен масив, съставен от документи на хартиен носител и електронна база данни, които съдържат основните характеристики на спортните организации в Република България Политика Министерство на младежта и спорта провежда единната държавна политика в областта на младежта, спорта и социалния туризъм. Структура Към 12 септември 2015 г. министерството има следната структура: Инспекторат Звено за вътрешен одит Служител по сигурността на информацията Обща администрация Дирекция „ПРАВНО И АДМИНИСТРАТИВНО ОСИГУРЯВАНЕ“ Дирекция „"ФИНАНСИ"“ Дирекция „Връзки с обществеността и протокол“ Специализирана администрация Дирекция „МЛАДЕЖКИ ПОЛИТИКИ“ Дирекция „ИНВЕСТИЦИОННА ПОЛИТИКА И ОБЩЕСТВЕНИ ПОРЪЧКИ“ Главна дирекция „Спорт за учащи и спорт в свободното време“ Дирекция „Научно и медицинско осигуряване“ Дирекция „Спорт за високи постижения“ Дирекция „ЕВРОПЕЙСКИ ПРОГРАМИ, ПРОЕКТИ И МЕЖДУНАРОДНО СЪТРУДНИЧЕСТВО“ Ръководство Към 19 февруари 2026 г. министерството има следното ръководство: Министър: Димитър Илиев Вижте също Министър на младежта и спорта на България Външни препратки Министерство на младежта и спорта, Официален сайт Бележки